CELEX: 32013R0444
Language: hu
Date: 2013-05-07 00:00:00
Title: A Bizottság 444/2013/EU végrehajtási rendelete ( 2013. május 7. ) egyes áruk Kombinált Nómenklatúra szerinti besorolásáról

15.5.2013   
            
            
               HU
            
            
               Az Európai Unió Hivatalos Lapja
            
            
               L 130/19
            
         A BIZOTTSÁG 444/2013/EU VÉGREHAJTÁSI RENDELETE
   (2013. május 7.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 7-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  A termék sárga – sárgásbarnás por, amelynek összetétele (tömegszázalékban) a következő:
                  
                              fehérje
                           
                           
                              62,5
                           
                        
                              keményítő/glükóz
                           
                           
                              7
                           
                        
                              nedvesség
                           
                           
                              9
                           
                        
                              nyersrost
                           
                           
                              3,9
                           
                        
                              nyerszsír
                           
                           
                              1,1
                           
                        
                              nyershamu
                           
                           
                              6
                           
                        A terméket zsírtalanított szójababból nyerik az olaj kivonását, majd az oldható szénhidrátok és ásványi anyagok vízzel és etanollal történő kivonását követően.
                  A termék emberi fogyasztásra alkalmatlan, és állatok etetésére használják.
               
               
                  2309 90 31
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a 23. árucsoporthoz tartozó 1. megjegyzés, valamint a 2309, a 2309 90 és a 2309 90 31 KN-kódok szövege határozza meg.
                  A termék fehérjekoncentrátum, és nem szójabab kivonásakor közvetlenül keletkező maradék. Következésképpen a 2304 vámtarifaszám alá történő besorolás kizárt.
                  A terméket zsírtalanított szójabab oly mértékű feldolgozásával nyerik, amely során a termék elveszíti az eredeti anyag lényeges jellemzőit (lásd a 23. árucsoporthoz tartozó 1. megjegyzést és a 2309 vtsz.-hoz tartozó HR-magyarázatot).
                  A termék emberi fogyasztásra alkalmatlan, és kizárólag állatok etetésére szolgál. A terméket ezért állatok etetésére szolgáló más készítményként a 2309 90 31 KN-kód alá kell besorolni.